మహాసముద్రం
మహా సముద్రం లేదా మహాసాగరం ("Ocean"), భూగోళం యొక్క జలావరణంలో ప్రధాన భాగం. ఉప్పు నీటితో నిండిన ఈ మహా సముద్రాలు భూమి ఉపరితలము పై 71% పైగా విస్తరించి ఉన్నాయి. వీటి మొత్తం వైశాల్యం 36.1 కోట్ల చదరపు కిలో మీటర్లు. ప్రపంచం సముద్ర జలాలలో దాదాపు సగ భాగము 3,000 మీటర్లు (9,800 అడుగులు) ఫైగా లోతైనవి. సరాసరి మహాసముద్రాల 'సెలైనిటీ' (ఉప్పదనం) దాదాపు మిలియనుకు 35 వంతులు (3.5%). దాదాపు అన్ని సముద్ర జలాల సెలైనిటీ మిలియనుకు 31 నుండి 38 వంతులు ఉంటుంది. మహాసాగరాలన్నీ కలిసి ఉన్నా గాని వ్యావహారికంగా ఐదు వేరు వేరు మహాసాగరాలుగా గుర్తిస్తారు. అవి పసిఫిక్ మహాసముద్రం, అట్లాంటిక్ మహాసముద్రం, హిందూ మహాసముద్రం, ఆర్కిటిక్ మహాసముద్రం మరియు దక్షిణ మహాసముద్రం.
భూతాపం యొక్క ప్రభావాలు
1961 నుండి 2003 వరకు ప్రపంచ మహాసముద్ర ఉష్ణోగ్రతలుఉపరితలం నుండి 700 మీ లోతు వరకు 0.10 °C పెరిగాయని అంచనా . వీటిలో సంవత్సరం-సంవత్సరానికి తేడాలు ఉన్నాయి మరియు ఎక్కువ కాల వ్యవధిలో, ప్రపంచంలోని మహాసముద్రాల వేడిమిని గమనించినపుడు 1991 నుండి 2003 వరకు ఎక్కువ రేటును చూపడం జరిగింది, కానీ 2003 నుండి 2007 వరకు కొంత చల్లదనం ఉంది. అంటార్కిటిక్ దక్షిణ మహాసముద్రం ఉష్ణోగ్రత 0.17 °C (0.31 °F) 1950 ల నుండి 1980 ల మధ్య పెరిగింది, ఇది ప్రపంచ మహాసముద్ర ఉష్ణోగ్రతలకు దాదాపు రెట్ట్టింపు. పర్యావరణ వ్యవస్థ పై ప్రభావాన్ని చూపడంతో పాటు (ఉదా.సముద్రపు మంచు కరగటం, దానిలోపల పెరిగే నాచు మొక్కలను ప్రభావితం చేయడం), వేడెక్కడం మహాసముద్రాల CO.